# Erekhteion

### A Wikipédiából, a szabad lexikonból.

A kariatidák sora a déli oszlopcsarnokban

Az Erekhteion, Athéna polias, a Városvédő Athéna régi temploma felett emelt szentély az athéni Akropoliszon. Kr. e. 421 és Kr. e. 406 között épült, több megszakítással; végleges befejezésére a Spártától elszenvedett vereség miatt soha nem került sor. A restaurálás folytán ma viszonylag jó állapotban lévő épület eltér a szokásos görög templomformától, mert tervezőjének a talaj egyenetlensége mellett arra is gondolnia kellett, hogy az új épület az Erekhteion területén levő ősi kultuszemlékeket is magában foglalja. Középpontjában ión templom áll, ebben őrizték az istennő fából faragott ősi kultuszszobrát. Ehhez a főrészhez elöl kétoldalt oszlopcsarnok csatlakozik, a kisebb déli csarnok oszlopai álló, ruhás lányalakokká vannak kifaragva (kariatidák), amelyek közül öt az eredeti helyén áll ma is (ismertek római másolataik is). A templom és a nagyobb oszlopcsarnok frízeinek jeleneteiből töredékek maradtak fenn (lásd: Elgin-márványok), a századvég „gazdag" stílusában. A rendkívül finom, gazdag ornamentális díszítések keleti görög hatást mutatnak. Az épület elnevezése későn, először a Kr. u. II. században jelenik meg.

## [szerkesztés] Források

Művészeti lexikon (Akadémiai kiadó, Budapest, 1965)

A lap eredeti címe "http://hu.wikipedia.org../../../e/r/e/Erekhteion.html"

Kategória: Ókori épületek

##### Views

- Szócikk
- Vitalap
- Aktuális változat

##### Keresés